
Handlingen 

Troldmanden og magikeren dr. Erasmus Craven lever tilbagetruk- 
ket i sit hjem sammen med sin datter, Estelle. Han sørger endnu 
over sin kone, Lenore, som har været død i to år. 

En sen aften hører dr. Craven støj ved vinduet i sit arbejds- 
værelse og da han åbner det, ser han en ravn sidde udenfor. 
Han tager ravnen ind og den tiltaler ham med menneskestemme. 
Det viser sig, at ravnen er et fortryllet menneske, troldmanden 
dr. Bedlo, som tidligere på aftenen uopfordret har besøgt dr. 
Scarabus, stormesteren for troldmændenes broderskab. Her drak 
han for meget og udfordrede i sin fuldskab stormesteren til en 
duel på trolddomskunst — en duel, som endte med dr. Bedlos 
forvandling til en ravn. Nu anmoder han dr. Craven om hjælp til 
sin forvandling til menneske og sammen begynder de at lede 
ingredienser til en trylledrik frem. Efter en del dramatiske be- 
givenheder lykkes det de to troldmænd at bringe dr. Bedlo til- 
bage til sin oprindelige skikkelse. 

Et portræt af Lenore, dr. Cravens afdøde hustru, vækker dr. Bed- 
los opmærksomhed og han påstår ivrigt, at han tidligere på afte- 
nen har truffet denne kvinde hos dr. Scarabus. Først benægter 
dr. Craven muligheden af dette, men må senere erkende, at dr. 
Scarabus måske har taget magten over Lenores sjæl. For at få 
rede på sagen beslutter han sig til at ledsage dr. Bedlo, som 
insisterer på at tage hævn over dr. Scarabus samme nat. 

De to troldmænd får følgeskab af dr. Bedlos søn, Rexford, og 
dr. Cravens datter, Estelle. En række uforklarlige uheld synes at 
skulle forhindre dem i at nå frem, men omsider når de til dr. 
Scarabus’ slot. Her modtages de af stormesteren selv, som til- 
syneladende afkræfter forlydenet om, at Lenore er hos ham. 
Dr. Bedlo insisterer på hævn, men forvandles, efter en kort duel, 
til hindbærsyltetøj. Dette kaster i nogen grad skygge over aften- 
måltidet og snart beslutter alle at gå til ro. Men nu tager be- 
givenhederne fart. Det viser sig at dr. Bedlo står i ledtog med 
dr. Scarabus og har haft til opgave at lokke dr. Craven til Scara- 
bus’ slot. Her skal dr. Craven tvinges til at udlevere hemmelig- 
heden om sin håndmagi, én af de fineste trolddomsformer. Situa- 
tionen tilspidses, da alle er forsamlet i den store sal, gæsterne 
forsvarligt bundne og Scarabus og Lenore, som nu er Scarabus’ 
elskerinde, skal til at torturere Estelle, for at få dr. Craven til at 
tale. Dr. Bedlo, som imidlertid har fortrudt sin handlemåde, ven- 
der tilbage i skikkelse af en ravn og får løst dr. Cravens bånd. 
Ved hjælp af håndmagi fremtvinger dr. Craven en duel på liv og 
død med Scarabus. En tid lang mobiliserer de to troldmænd alle 


deres evner for at komme hinanden til livs, men til sidst er ud- 
faldet klart: dr. Craven er stærkest. Gæsterne forlader nu slot- 
tet og overlader den onde Scarabus og den gridske Lenore til 
deres skæbne. 

Ét problem er endnu tilbage — dr. Bedlo er stadig omskabt til en 
ravn og beder dr. Craven hjælpe sig tilbage til menneskeskik- 
kelse igen. Dr. Craven lover at tænke over det. . . 

Personerne: 

Vincent Price (Dr. Craven) — Peter Lorre (Dr. Bedlo) Boris 
Karloff (Dr. Scarabus) — Hazel Court (Lenore) — Olive Stur- 
gess (Estelle) Jack Nicholson (Rexford Bedlo) samt 
Connie Wailace, William Baskin og Aaron Saxon. 





